الأهداء للشاعر سعد بن بديعة
أظهروبي على وادي نساح
كود عيني تريح وتستريح
وشبو الضو في هاك الفياح
وطرفوها على مصفاق ريح
دار من خضبو علط الرماح
كلما جاتهم عذرىً تصيح
وعلموا غالي ٍ جانا وراح
لا يخلي عقيرتهم طريح
حب غيره تمضحل ثم باح
وأما حبه فعيا لا يبيح
قلبي اللي من السرجوف طاح
في كفوفه على الوجه الصحيح
قلت له كان عندك لي صلاح
داو ياعشبة الروح الجريح
وأدركوني على صبح وصباح
قبل ايمم على جال الضريح
ماب تعذيب من حبه مباح
بشرع الاسلام والا بالمسيح
وما حلا ياسعد شوف الشناح
يوم ترعى الزهر من كل فيح
وشمة العشب في هاك البراح
بمرتع ٍ من فضل ربي فسيح
وتوراسي من الهم أستراح
عقب شمة خزام ٍ بين شيح
** **
- شعر/ راشد بن جعيثن